---
# System prepended metadata

title: Viikko 47
tags: [SCRUM-projekti]

---

# Viikko 47
Viikon alussa lopeteltiin ensimmäistä sprinttiä jonka vuoksi aloitin viikon tarkastelemalla tarkemmin kehitystiimin tuotosta, joka oli oikein hyvin tehty backlogini mukaisesti viime viikon alun sekavuudesta huolimatta.

Tiistaina pidimme ensimmäisen demopalaverin toimeksiantajien kanssa ja hekin pitivät kovasti siitä mitä tiimi oli saanut aikaiseksi. 
Palaverissa pääsin taas ottamaan kunnolla roolia tuoteomistajana, sillä saimme toimeksiantajilta heti alkuun hyvän idean jatkokehitykselle, ja yhtään kaunistelematta myös pari huonoa ideaa. Lisäksi vaikka tartuinkin heti kiinni heidän ensimmäiseen ideaansa, he halusivat esitellä meille muutkin ideansa ettemme rupeaisi tekemään saman idean pohjalta kuin toinen scrum tiimi. Muut ideat eivät vaan pelillisesti olisi toimineet hyvin tai olivat vain huonompia versioita ensimmäisestä, joten jouduin roolini mukaisesti torppaamaan ne aivan tyystin.
Tästä he eivät oikeen tuntuneet tykkäävän ja loppu palaveri menikin hyvin vaimeasti heidän osaltaan ja lopputuloksena lähdemme kehittämään saman idean pohjalta kuin toinenkin tiimi. Uskon kuitenkin että sain heidät vakuutettua siitä ettei se haittaa tässä koulutyössä kun emme asialle mitään voi, ja jotain enemmän tai vähemmän hienoisia eroja projekteihin tulee kuitenkin.

Palaverin pohjalta pääsin tekemään seuraavan sprintin kehitysjonoa joka sujui paljon paremmin tällä kertaa, sillä backlogin rakenne on minulla nyt hallussa joten sitä ei tarvinnut miettiä ollenkaan.
Tämän sprintin jälkeen pitäisikin pelin kaikista erilaisista valikoista ollakin jo ensimmäiset versiot esiteltäväksi, sekä heidän uuden ideansa pohjalta oleva demokenttä.

Pidimme keskiviikkona ensimmäisen retron jossa annoin ja sain palautetta sekä kommentoimme omalta osaltamme mitä voisi omassa tekemisessään parantaa. Palaverin perusteella ensimmäinen sprintti meni hyvin siihen nähden että kaikki oli vielä uutta, ja olemme samaa mieltä kehitettävistä asioista.

Loppuviikosta järjestin vielä seuraavan sprintin suunnittelupalaverin jossa viilasimme tekemäni kehitysjonon kuntoon ja sen myötä saimme jo toisen sprintin käyntiin.
Kehitystiimin mielestä kehitysjono oli nyt paljon onnistuneempi ja selkeämpi kuin ensimmäisellä sprintillä
joka oli yksi yhdessä mietitty kehityskohde.

Kokonaisuudessaan viikosta jäi hyvä fiilis niin tiimin kuin omastakin työskentelystä. 

![](https://i.imgur.com/fGE6RUm.png)
###### tags: `SCRUM-projekti`